******KONKURSO „PAGAMINTA VILKAVIŠKYJE 2024“ NUOSTATAI**

I. Bendroji dalis

1. Konkursas „Pagaminta Vilkaviškyje 2024“ organizuojamas bendradarbiaujant Kauno prekybos, pramonės ir amatų rūmams (toliau – KPPAR), Vilkaviškio rajono savivaldybei ir Vilkaviškio turizmo ir verslo informacijos centrui (toliau – TVIC). Pagrindinis konkurso tikslas – skatinti lietuviškų, aukštos kokybės, inovatyvių, išskirtinių, galinčių konkuruoti Lietuvos bei užsienio rinkose produktų gamybą ir vartojimą bei verslo plėtrą Vilkaviškio rajone.

II. Konkurso organizatoriai

2. Konkursą organizuoja KPPAR Vilkaviškio atstovybė, Vilkaviškio rajono savivaldybė ir Vilkaviškio TVIC.

III. Konkurso vykdymo laikas

3. Konkursas rengiamas 2024 m. spalio 22 – lapkričio 4 dienomis.

4. Paraiškos dalyvauti konkurse priimamos iki 2024 m. lapkričio 4 d., 17:00 val.

5. Konkurso nugalėtojai bus paskelbti ir apdovanoti lapkričio 12 d. Verslo forumo metu.

IV. Konkurso dalyviai

6. Konkurse gali dalyvauti visos Vilkaviškio rajone registruotos ir veikiančios įmonės, nepriklausomai nuo jų narystės KPPAR, asociacijose ar kitose verslo organizacijose.

V. Konkurso skelbimas

7. Konkursą skelbia KPPAR Vilkaviškio atstovybė, Vilkaviškio rajono savivaldybė ir Vilkaviškio TVIC savo interneto svetainėse.

<https://chamber.lt/>,

<https://vilkaviskis.lt/>

<https://www.vilkaviskisinfo.lt/>

8. Papildomai kvietimai dalyvauti konkurse Vilkaviškio rajono įmonėms gali būti siunčiami el. paštu.

VI. Dalyvavimas konkurse

9. Norintys dalyvauti konkurse iki 2024 m. lapkričio 4 d. turi pateikti užpildytą paraiškos anketą (1 priedas) ir gaminio (paslaugos) nuotrauką bei aprašymą el. paštu: info@vilkaviskisinfo.lt.

10. Daugiau informacijos teikia Vilkaviškio TVIC, tel. +370 659 67332, el. p. info@vilkaviskisinfo.lt.

VII. Konkurso dalyvių vertinimas

11. Paraiškas vertina Vilkaviškio TVIC sudaryta komisija.

12. Konkurso dalyviai vertinami pagal šiuos kriterijus:

a. Gaminio (paslaugos) išskirtinumas, unikalumas;

b. Gaminio (paslaugos) kokybė;

c. Gaminio (paslaugos) apdovanojimai nacionalinėse ir tarptautinėse parodose, mugėse;

d. Inovacijų panaudojimas;

e. Gamybos, gaminio (paslaugos) ekologiškumas;

13. Vertinimo komisija, įvertinusi pateiktas paraiškas, nustato konkurso nugalėtoją.

VIII. Apdovanojimai

14. Konkurso laimėtojui bus įteiktas specialus apdovanojimas „Pagaminta Vilkaviškyje“ ir diplomas.

IX. Konkurso simbolikos naudojimas

15. Konkurso „Pagaminta Vilkaviškyje“ laimėtojas gali naudoti konkurso simboliką savo produktų žymėjimui, veiklos reklamai ir viešinimui.

X. Baigiamosios nuostatos

16. Konkurso nuostatus ir organizavimo tvarką tvirtina Vilkaviškio TVIC direktorius.

VšĮ Vilkaviškio turizmo ir verslo informacijos centro direktorius

Vitas Girdauskas